সংক্ষিপ্ত সময়ের জন্য ঢাকায় ফিরেই ফের বিমানে ওঠেন সাকিব আল হাসানের ইনজুরির কারণে অধিনায়কের দায়িত্ব পাওয়া মাহমুদউল্লাহ। ত্রিদেশীয় সিরিজে অংশ নিতে শ্রীলংকা যাওয়ার আগে বিমানবন্দরে সাংবাদিকদের সঙ্গে আলাপকালে জাতীয় দলের অন্তবর্তীকালীন অধিনায়ক বলেন, ‘প্রথম ম্যাচটা আমাদের জন্য খুবই গুরুত্বপূর্ণ। শুরুতে জয় পেলে আত্মবিশ্বাস বেড়ে যাবে। এটা করতে পারলে বাকি ম্যাচগুলো সহজ হয়ে যাবে।’